Tickey van Boer soek 'n vrou se raad aan nuwe boere
JY LEES NOU Tickey van Boer soek 'n vrou se raad aan nuwe boere
Tickey het sy trouvrou gekry, maar Tiaan sit nog met sy Jack Russell... 'n paar vorige deelnemers gee die nuwelinge van Boer soek 'n vrou raad
Tickey en Selme-Louise is Boer soek 'n vrou se suksesverhaal. Hulle het onmiddellik verlief geraak, nie lank ná die reeks nie getrou en is vandag die trotse ouers van klein George (3 maande). Selme-Louise, voorheen 'n onderwyseres, is nou 'n boervrou en het planne om 'n plaasskool in die omgewing te begin.
"Ek dink dit was die Here se wil dat ek liefde moes vind," sê Tickey, 'n skaapboer. "Ek het deelgeneem omdat iemand my ge-dare het en ek gedink het dit gaan pret wees. Maar toe ek vir Selme-Louise leer ken, het ek vinnig gesien dis 'n ernstige storie dié."
"Ek was gelukkig. Ek het verskriklike oulike meisies gehad. Al raad wat ek kan gee, is om die vroue reg te kies. Lees die briewe maar 'n paar keer voordat jy besluit."
"Boer soek 'n vrou was vir my net goed," sê Tickey. "Dit het vir my my vrou gegee. Ongelukkig kan elke man wat deelneem, nie 'n vrou kry nie."
Hy en Selme-Louise bly 'n gunsteling onder die reeks se aanhangers en het al 'n paar besoeke op die plaas gehad van vreemdelinge wat ongenooid daar opdaag. "Dit is oulike mense wat die reeks geniet het,"vertel Tickey.